Øltørst «Petra»: Flommen stanset Grimstad-bryggeri
– Det er jo et trist syn, sier Tore Nybø (60) til VG. Han er daglig leder hos Nøgne Ø, som holder hus i Rygene kraftstasjon i Grimstad. De siste dagene har det blitt mer vann enn øl på Nybøs arbeidere: Regnvannet begynte å fosse inn i lokalene allerede på tirsdag. Bryggeriet ligger like ved Nidelva, som nå består av enorme mengder vann. Til slutt måtte dørene til Nøgne Ø gi etter for presset. Har du bilder av uværet? Del dem her!– Vi kunne se at vannet steg her inne – det ble vel rundt 40 centimeter i løpet av et par timer, sier Nybø. Mannskapet hans har jobbet på spreng helt siden tirsdag, og nå ser det ut til at «Petra»-vannet er i ferd med å forlate lokalene. Foreløpig har forholdsvis få ølflasker forsvunnet i flommen, konstaterer Nybø. – Vi har mistet rundt 6000 liter. Mye kvalitetsøl kunne gått tapt, men det gjorde det ikke, sier han. Imidlertid er bryggeri-lederen pent nødt til å skru igjen ølkranene en stund fremover: – Vi satser på å være tilbake i produksjon innen ti dager. Så du denne? Kjelleren til Kim André sto under vannFor Marie Tveiten (67) er situasjonen litt annerledes. Hun eier Nidelven Camping utenfor Arendal, som nå ligger under vann. En rekke campingvogner har druknet, og trolig har mye inventar blitt ødelagt. – Mange av campingvogn-eierne er veldig fortvilet, sier Tveiten til VG. Både restaurant- og sanitærbygget på campingplassen er svært preget av flommen, og Tveiten tror at både vegger og tak må byttes ut. Heldigvis har hun greid å redde mange av eiendelene innendørs. Selv forsøker campingeieren å holde motet oppe – i hvert fall delvis: – Det veksler mellom galgenhumor til dyp fortvilelse, sier Tveiten.Torsdag ettermiddag meldte Meteorologisk institutt at ekstremvarselet nå gjelder for Buskerud, Vestfold og Telemark. Dermed er «Petra»-stormen nesten over for Agder-fylkene.Det betyr imidlertid ikke at bygene vil utebli, forteller hun: Agder-fylkene må belage seg på mer regnvær, selv om vannmengdene vil bli mindre. Buskerud og Telemark vil fortsatt preges av «Petra», sier meteorologen. – I Grenlands-området vil det komme opptil 40 millimeter nedbør, så der kan det bli mye vann. Det vil bli en del regn i Hedmark også, men der er det ikke kritisk vått fra før, forklarer Stenmark.
: Ekstremværet «Petra» setter solide kjepper i produksjonshjulene til bryggeriet Nøgne Ø.